CELEX: 62017CN0330
Language: fi
Date: 2017-06-02 00:00:00
Title: Asia C-330/17: Ennakkoratkaisupyyntö, jonka Bundesgerichtshof (Saksa) on esittänyt 2.6.2017 – Verbraucherzentrale Baden-Württemberg e. V. v. Germanwings GmbH

4.9.2017   
            
            
               FI
            
            
               Euroopan unionin virallinen lehti
            
            
               C 293/16
            
         Ennakkoratkaisupyyntö, jonka Bundesgerichtshof (Saksa) on esittänyt 2.6.2017 – Verbraucherzentrale Baden-Württemberg e. V. v. Germanwings GmbH
   (Asia C-330/17)
   (2017/C 293/20)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Revision-menettelyn valittaja: Verbraucherzentrale Baden-Württemberg e. V.
   
      Revision-menettelyn vastapuoli: Germanwings GmbH
   
      Ennakkoratkaisukysymykset
   
   
               1)
            
            
               Onko asetuksen (EY) N:o 1008/2008 (1) 23 artiklan 1 kohdan toisen ja kolmannen virkkeen mukaisesti ilmoitettavat yhteisön sisäisen lentoliikenteen lentohinnat ilmoitettava tietyssä valuutassa, mikäli niitä ei ilmaista euroina?
            
         
               2)
            
            
               Jos ensimmäiseen kysymykseen vastataan myöntävästi:
               Missä paikallisessa valuutassa asetuksen (EY) N:o 1008/2008 2 artiklan 18 kohdassa sekä 23 artiklan 1 kohdan toisessa ja kolmannessa virkkeessä mainitut hinnat voidaan ilmoittaa, jos jäsenvaltioon (tässä tapauksessa Saksa) sijoittautunut lentoliikenteen harjoittaja mainostaa ja tarjoaa kuluttajalle internetissä lentoliikennepalvelua, jossa lennon lähtöpaikka on toisessa jäsenvaltiossa (tässä tapauksessa Yhdistynyt kuningaskunta)?
               Onko tässä yhteydessä ratkaisevaa se, että palvelun tarjoamiseen käytetään maantieteellistä aluetunnusta käyttävää internetosoitetta (tässä tapauksessa www.germanwings.de), joka viittaa lentoliikenteen harjoittajan kotipaikkana olevaan jäsenvaltioon, ja kuluttaja asuu kyseisessä jäsenvaltiossa?
               Onko sillä merkitystä, ilmoittavatko kaikki tai useimmat lentoliikenteen harjoittajista kyseiset hinnat lennon lähtöpaikan paikallisessa valuutassa?
            
         
      (1)  Lentoliikenteen harjoittamisen yhteisistä säännöistä yhteisössä 24.9.2008 annettu Euroopan parlamentin ja neuvoston asetus (EY) N:o 1008/2008 (EUVL 2008, L 293, s. 3).